CELEX: 32021R0966
Language: fi
Date: 2021-06-11 00:00:00
Title: Komission täytäntöönpanoasetus (EU) 2021/966, annettu 11 päivänä kesäkuuta 2021, väliaikaisen poikkeuksen myöntämisestä Kap Verdelle delegoidussa asetuksessa (EU) 2015/2446 vahvistetuista etuuskohteluun oikeuttavista alkuperäsäännöistä tonnikalafileevalmisteiden ja -säilykkeiden, makrillifileevalmisteiden ja -säilykkeiden sekä fregatti- ja kuulamakrillifileevalmisteiden ja -säilykkeiden osalta

17.6.2021   
               
               
                  FI
               
               
                  Euroopan unionin virallinen lehti
               
               
                  L 214/34
               
            
         KOMISSION TÄYTÄNTÖÖNPANOASETUS (EU) 2021/966,
         annettu 11 päivänä kesäkuuta 2021,
         väliaikaisen poikkeuksen myöntämisestä Kap Verdelle delegoidussa asetuksessa (EU) 2015/2446 vahvistetuista etuuskohteluun oikeuttavista alkuperäsäännöistä tonnikalafileevalmisteiden ja -säilykkeiden, makrillifileevalmisteiden ja -säilykkeiden sekä fregatti- ja kuulamakrillifileevalmisteiden ja -säilykkeiden osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 64 artiklan 6 kohdan ja 66 artiklan b alakohdan,
         sekä katsoo seuraavaa:
         
                     (1)
                  
                  
                     Kap Verde on maa, johon sovelletaan Euroopan parlamentin ja neuvoston asetuksen (EU) N:o 978/2012 (2) 1 artiklan 2 kohdan b alakohdassa säädettyä kestävää kehitystä ja hyvää hallintoa edistävää erityistä kannustusmenettelyä, jota kutsutaan nimellä yleinen tullietuusjärjestelmä (GSP+). Yleisessä tullietuusjärjestelmässä (GSP) sovellettavat etuuskohteluun oikeuttavat alkuperäsäännöt, lukuun ottamatta menettelysääntöjä, vahvistetaan komission delegoidussa asetuksessa (EU) 2015/2446 (3).
                  
               
                     (2)
                  
                  
                     Kap Verde pyysi 18 päivänä maaliskuuta 2020 päivätyllä kirjeellä, että komission täytäntöönpanoasetuksilla (EU) 2019/561 (4) ja (EU) 2019/620 (5) myönnettyjä väliaikaisia poikkeuksia delegoidussa asetuksessa (EU) 2015/2446 säädetyistä etuuskohteluun oikeuttavista alkuperäsäännöistä jatkettaisiin. Pyyntö koski 5 000 tonnin vuotuista määrää tonnikalafileevalmisteita ja -säilykkeitä, 3 000 tonnin vuotuista määrää makrillifileevalmisteita ja -säilykkeitä ja 1 000 tonnin vuotuista määrää fregatti- ja kuulamakrillifileevalmisteita ja -säilykkeitä. Pyydetyn poikkeuksen mukaan kyseisiä tuotteita pidettäisiin Kap Verden alkuperätuotteina, vaikka ne olisi tuotettu ei-alkuperäkalasta.
                  
               
                     (3)
                  
                  
                     Kap Verde tuki näiden poikkeusten jatkamista koskevaa pyyntöään aiemmissa pyynnöissä esitetyillä perusteluilla, joita ne pitävät edelleen merkityksellisinä, eli sen aluevesiltä pyydettyjen tonnikala- ja makrillimäärien vähäisyys, sen aluevesien ulkopuolella olevien kalastusmahdollisuuksien niukkuus ja kalastuskauden rajoitettu kesto. Toinen pyynnössä korostettu seikka on se, että Kap Verde on hiljattain kehittänyt satamainfrastruktuuriaan. Tämän ansiosta se voi käsitellä suurempia kalamääriä paikallisen kalanjalostusteollisuuden tarpeita varten tuotantokapasiteettinsa ylläpitämiseksi. Lopuksi pyynnössä korostettiin vaikeuksia, joista Kap Verde kärsii Euroopan unionin ja Länsi-Afrikan välisen talouskumppanuussopimuksen soveltamisen viivästymisen vuoksi. Kap Verde perustelee tarvettaan poiketa etuuskohteluun oikeuttavista GSP-alkuperäsäännöistä sillä, että talouskumppanuussopimuksessa, jota ei vielä sovelleta väliaikaisesti, määrättyjä alkuperäkiintiöitä ja kumulaatiosääntöjä ei voida vielä soveltaa.
                  
               
                     (4)
                  
                  
                     Asetuksen (EU) N:o 952/2013 (unionin tullikoodeksi) 64 artiklan 6 kohdassa säädetty poikkeus on luonteeltaan väliaikainen ja edellyttää, että asianomaisten tuotteiden alkuperäsääntöjä ja hallinnollista yhteistyötä koskevaa vaatimusta noudatetaan paremmin. Jotta pyynnön esittänyt maa voisi hallinnoida tällaista etuuskohteluun oikeuttavaa alkuperäsääntöjä koskevaa poikkeusta, sen on noudatettava asianomaisten tuotteiden alkuperäsääntöjä ja niihin liittyviä menettelyjä sekä varmistettava hyvä hallinnollinen yhteistyö.
                  
               
                     (5)
                  
                  
                     Seurantatoimet, joita Euroopan komissio on toteuttanut muutaman viime vuoden aikana asetuksen (EU) 952/2013 64 artiklan 6 kohdan nojalla myönnetyn poikkeuksen yhteydessä, ovat paljastaneet tiettyjä puutteita Kap Verden ja jäsenvaltioiden tulliviranomaisten välisessä alkuperäselvitysten tarkastamista koskevassa hallinnollisessa yhteistyössä. Tällaiset puutteet ovat saattaneet johtaa siihen, että Kap Verden esittämillä perusteilla pyydetty poikkeus evättiin. Pyynnön esittämisen jälkeen Kap Verde ja etenkin sen kalastusala vajosivat kuitenkin syvään kriisiin covid-19-pandemian aiheuttaman tulonmenetyksen vuoksi. Komissiolla on koodeksin 64 artiklan 6 kohdan nojalla oikeus ottaa tämä uusi tilanne huomioon ja päättää poikkeuksen myöntämisestä omasta aloitteestaan.
                  
               
                     (6)
                  
                  
                     Sen vuoksi Kap Verdelle olisi myönnettävä väliaikainen poikkeus etuuskohteluun oikeuttavien alkuperäsääntöjen mukaisesta vaatimuksesta, jonka mukaan tuotteita pidetään edunsaajamaan alkuperätuotteina ainoastaan, jos tuotteen sisältämät yhdistetyn nimikkeistön 3 ja 16 ryhmän ainekset ovat kyseisessä maassa kokonaan tuotettuja. Ensimmäisenä soveltamisvuonna poikkeuksen tulisi koskea 5 000 tonnin vuotuista määrää tonnikalafileevalmisteita ja -säilykkeitä, 3 000 tonnin vuotuista määrää makrillifileevalmisteita ja -säilykkeitä ja 1 000 tonnin vuotuista määrää fregatti- ja kuulamakrillifileevalmisteita ja -säilykkeitä. Jotta voitaisiin ottaa huomioon Euroopan unionin kaupalliset edut ja pitää sen oman kalastusalan ja kolmansien maiden kalastusalan välinen kilpailu tasapuolisena, vuotuisen määrän olisi seuraavina vuosina vähennyttävä liitteissä I ja II vahvistettuihin määriin, lukuun ottamatta fregatti- ja kuulamakrillifileevalmisteita ja -säilykkeitä. Poikkeuksen kesto olisi rajoitettava kolmeen vuoteen, jotta Kap Verde voisi toipua covid-19-kriisistä ja pyrkiä saattamaan päätökseen tarvittavat kalastusalan rakenteelliset mukautukset alkuperäsääntöjen noudattamiseksi asianomaisten tuotteiden osalta. Poikkeus olisi kuitenkin myönnettävä sillä edellytyksellä, että Kap Verden tulliviranomaiset valvovat poikkeuksen soveltamisalaan kuuluvien tuotteiden vientimääriä ja toimittavat komissiolle ilmoituksen niistä määristä, joille on annettu alkuperävakuutukset tämän asetuksen nojalla, sekä näiden vakuutusten sarjanumerot.
                  
               
                     (7)
                  
                  
                     Lisäksi Kap Verdelle olisi myönnettävä GSP-alkuperäsäännöissä vahvistettu tonnikalaa ja makrillia koskeva poikkeus, edellyttäen että se raportoi säännöllisesti komission toimivaltaisille yksiköille toimenpiteistä, joita se on toteuttanut parantaakseen tuotteiden alkuperäsääntöjen ja niihin liittyvien menettelyjen noudattamista ja tehdäkseen asetuksen (EU) N:o 978/2012 1 artiklan 2 kohdassa tarkoitettujen GSP-etuusjärjestelyjen täytäntöönpanon edellyttämää hallinnollista yhteistyötä. Kyseiset raportit olisi toimitettava noudattaen tarkkaa aikataulua siten, että asetettujen määräaikojen noudattamatta jättämisen olisi johdettava Kap Verden toimivaltaisille viranomaisille ilmoitettavaan poikkeuksen keskeyttämiseen sen jälkeen, kun niille annetussa muistutuksessa raporttien toimittamiselle annetut kymmenen työpäivää ovat kuluneet umpeen. Tällainen keskeytys ei saa pidentää asetuksessa ja sen liitteissä 1 ja 2 säädettyä määräaikaa. Näihin raportteihin sisällytettävät tiedot olisi lueteltava tämän asetuksen liitteessä.
                  
               
                     (8)
                  
                  
                     Tämän asetuksen liitteissä vahvistettuja määriä olisi hallinnoitava komission täytäntöönpanoasetuksen (EU) 2015/2447 (6) tariffikiintiöiden hallinnointia koskevien 49–54 artiklan mukaisesti.
                  
               
                     (9)
                  
                  
                     Tässä asetuksessa säädettyjen toimenpiteiden olisi tultava voimaan sitä päivää seuraavana päivänä, jona se julkaistaan, ja niitä olisi sovellettava takautuvasti 1 päivästä tammikuuta 2021, jotta otettaisiin huomioon Kap Verden vaikea tilanne ja kyseiselle maalle annettaisiin mahdollisuus soveltaa poikkeusta EU:hun kyseisestä päivästä alkaen tuotaviin tuotteisiin.
                  
               
                     (10)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Poiketen siitä, mitä delegoidun asetuksen (EU) 2015/2446 41 artiklan b alakohdassa ja 45 artiklassa säädetään, Kap Verdessä ei-alkuperäkalasta tuotettuja liitteissä I ja II tarkoitettuja tuotteita pidetään Kap Verden alkuperätuotteina tämän asetuksen 2, 3 ja 4 artiklan mukaisesti.
         
         
            2 artikla
            
               1.   Poikkeusta sovelletaan Kap Verdestä vietäviin, unionissa vapaaseen liikkeeseen luovutettaviin tuotteisiin ajanjaksolla, joka alkaa 1 päivänä tammikuuta 2021 ja päättyy 31 päivänä joulukuuta 2023.
            
            
               2.   Poikkeusta sovelletaan liitteessä I (tonnikala) ja liitteessä II (makrilli ja kuulamakrilli) lueteltuihin vuotuisiin määriin asti.
            
            
               3.   Poikkeuksen soveltaminen edellyttää delegoidun asetuksen (EU) 2015/2446 43 artiklassa säädettyjen edellytysten noudattamista.
            
         
         
            3 artikla
            Tämän asetuksen liitteissä I ja II vahvistettuja määriä hallinnoidaan komission täytäntöönpanoasetuksen (EU) 2015/2447 tariffikiintiöiden hallinnointia koskevien 49–54 artiklan mukaisesti.
         
         
            4 artikla
            Poikkeus myönnetään seuraavin edellytyksin:
            
                        1.
                     
                     
                        Kap Verden tulliviranomaisten on toteutettava tarvittavat toimenpiteet varmistaakseen 1 artiklassa tarkoitettujen tuotteiden vientimäärien valvonnan.
                     
                  
                        2.
                     
                     
                        Rekisteröityjen viejien laatimissa alkuperävakuutuksissa on oltava seuraava maininta: ”Derogation – Commission Implementing Regulation (EU) 2021/966”.
                     
                  
                        3.
                     
                     
                        Kap Verden toimivaltaisten viranomaisten on toimitettava komissiolle ilmoitus määristä, joille on annettu alkuperävakuutukset tämän asetuksen nojalla, sekä näiden vakuutusten jäljennökset. Kyseiset raportit on toimitettava komissiolle 6 kuukauden, 18 kuukauden ja 30 kuukauden kuluttua tämän asetuksen voimaantulosta.
                     
                  
                        4.
                     
                     
                        Kap Verden toimivaltaisten viranomaisten on toimitettava komissiolle samanaikaisesti 3 kohdassa tarkoitettujen raporttien kanssa kertomus, joka sisältää yksityiskohtaiset tiedot niiden toteuttamista toimenpiteistä, joiden tarkoituksena on
                        
                                    a)
                                 
                                 
                                    varmistaa tuotteiden alkuperäsääntöjen ja niihin liittyvien menettelyjen noudattaminen;
                                 
                              
                                    b)
                                 
                                 
                                    tehdä hallinnollista yhteistyötä yleisen tullietuusjärjestelmän mukaisten etuusjärjestelyjen panemiseksi täytäntöön.
                                 
                              
                  Tiedot, jotka Kap Verden toimivaltaisten viranomaisten on ilmoitettava, luetellaan liitteessä III.
         
         
            5 artikla
            Jos toimivaltaiset viranomaiset eivät täytä 4 artiklan 3 ja 4 kohdassa säädettyä raportointivelvollisuuttaan kyseisissä säännöksissä asetetuissa määräajoissa, komissio lähettää Kap Verden toimivaltaisille viranomaisille muistutuksen, jossa niitä pyydetään toimittamaan vaaditut tiedot 10 työpäivän kuluessa. Jos Kap Verden toimivaltaiset viranomaiset eivät vastaa pyyntöön asetetussa määräajassa, komissio voi keskeyttää tässä asetuksessa säädetyn poikkeuksen soveltamisen. Tällainen keskeytys ei saa pidentää tässä asetuksessa ja sen liitteessä 1 ja liitteessä 2 säädettyä määräaikaa. Keskeytyksestä on ilmoitettava Kap Verden toimivaltaisille viranomaisille, ja se on julkaistava Euroopan unionin virallisen lehden C-sarjassa.
         
         
            6 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä kesäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 269, 10.10.2013, s. 1.
         
            (2)  Euroopan parlamentin ja neuvoston asetus (EU) N:o 978/2012, annettu 25 päivänä lokakuuta 2012, yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta (EUVL L 303, 31.10.2012, s. 1).
         
            (3)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).
         
            (4)  Komission täytäntöönpanoasetus (EU) 2019/561, annettu 8 päivänä huhtikuuta 2019, väliaikaisen poikkeuksen myöntämisestä Kap Verdelle delegoidussa asetuksessa (EU) 2015/2446 vahvistetuista etuuskohteluun oikeuttavista alkuperäsäännöistä tonnikalafileevalmisteiden ja -säilykkeiden osalta (EUVL L 98, 9.4.2019, s. 13).
         
            (5)  Komission täytäntöönpanoasetus (EU) 2019/620, annettu 17 päivänä huhtikuuta 2019, väliaikaisen poikkeuksen myöntämisestä Kap Verdelle delegoidussa asetuksessa (EU) 2015/2446 vahvistetuista etuuskohteluun oikeuttavista alkuperäsäännöistä makrillifileevalmisteiden ja -säilykkeiden sekä kuula- ja fregattimakrillivalmisteiden ja -säilykkeiden osalta (EUVL L 108, 23.4.2019, s. 1).
         
            (6)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
      
      
         
            LIITE I
            
                        
                           Järjestysnumero
                        
                     
                     
                        
                           CN-koodi
                        
                     
                     
                        
                           Taric-koodi
                        
                     
                     
                        
                           Tavaran kuvaus
                        
                     
                     
                        
                           Ajanjakso
                        
                     
                     
                        Vuotuinen määrä (tonnia, nettopaino)
                     
                  
                        09.1602
                     
                     
                        1604142100 
                        1604142690 
                        1604142800 
                        1604207050 
                        1604207055 
                        1604143190 
                        1604143690 
                        1604143800 
                        1604207099 
                        0304870090 
                        1604144120 
                        1604144629 
                        1604144820 
                        1604207045 
                        0304870020 
                        1604144130 
                        1604144830 
                     
                     
                        10
                     
                     
                        Valmisteet ja säilykkeet, fileinä (myös ns. ”loins”), boniittia (Katsuwonus pelamis)
                        Valmisteet ja säilykkeet, fileinä (myös ns. ”loins”), keltaevätonnikalaa (Thunnus albacares)
                        Valmisteet ja säilykkeet, fileinä (myös ns. ”loins”), isosilmätonnikalaa (Thunnus obesus)
                        Valkotonnikalavalmisteet (Thunnus alalunga)
                     
                     
                        1.1.2021–31.12.2021
                        1.1.2022–31.12.2022
                        1.1.2023–31.12.2023
                     
                     
                        5 000  tonnia
                        3 500  tonnia
                        2 500  tonnia
                     
                  
      
      
         
            LIITE II
            
                        
                           Järjestysnumero
                        
                     
                     
                        
                           CN-koodi
                        
                     
                     
                         
                     
                     
                        
                           Tavaran kuvaus
                        
                     
                     
                        
                           Ajanjakso
                        
                     
                     
                        Vuotuinen määrä (tonnia, nettopaino)
                     
                  
                        09.1647
                     
                     
                        1604 15 11 
                        ex 1604 19 97 
                     
                     
                         
                     
                     
                        Valmisteet ja säilykkeet, fileinä, makrillia (Scomber scombrus, Scomber japonicus, Scomber colias)
                     
                     
                        1.1.2021–31.12.2021
                        1.1.2022–31.12.2022
                        1.1.2023–31.12.2023
                     
                     
                        3 000  tonnia
                        2 500  tonnia
                        2 000  tonnia
                     
                  
                        09.1648
                     
                     
                        1604 20 90 
                        ex 1604 19 97 
                     
                     
                         
                     
                     
                        Valmisteet ja säilykkeet, fileinä, fregatti- tai kuulamakrillia (Auxis thazard, Auxis rochei)
                     
                     
                        1.1.2021–31.12.2021
                        1.1.2022–31.12.2022
                        1.1.2023–31.12.2023
                     
                     
                        1 000  tonnia
                        1 000  tonnia
                        1 000  tonnia
                     
                  
      
      
         
            LIITE III
            4 artiklan 4 kohdassa tarkoitetut Kap Verden toimivaltaisten viranomaisten raportoimat toimenpiteet
            Edellä 4 artiklan 4 kohdassa tarkoitetussa kertomuksessa on oltava yksityiskohtainen kuvaus Kap Verden toimivaltaisten viranomaisten toteuttamista toimenpiteistä, joiden tarkoituksen on varmistaa, että
            
                        a)
                     
                     
                        tuotteiden alkuperäasema tarkastetaan jäsenvaltioiden tulliviranomaisten pyynnöstä kunkin pyynnön osalta täytäntöönpanoasetuksen (EU) 2015/2447 109 artiklassa säädetyissä määräajoissa;
                     
                  
                        b)
                     
                     
                        komission delegoidun asetuksen (EU) 2015/2446 44 artiklan 1 kohdan h alakohdassa tarkoitettuihin merikalastustuotteiden alkuperäaseman tarkastuksiin sisältyy saalispaikan tarkastus ja mainitun delegoidun asetuksen 44 artiklan 1 kohdan h alakohdassa tarkoitettuihin aluemeren ulkopuolelta pyydettyjen muiden tuotteiden alkuperäasemaa koskeviin tarkastuksiin sisältyy aluksen omistusta koskevien edellytysten tarkastus;
                     
                  
                        c)
                     
                     
                        täytäntöönpanoasetuksen (EU) 2015/2447 108 artiklan 1 kohdan b alakohdassa tarkoitetut tarkastukset tehdään viejille mainitun täytäntöönpanoasetuksen108 artiklan 2 kohdan mukaisten riskianalyysiperusteiden perusteella määritellyin väliajoin;
                     
                  
                        d)
                     
                     
                        Kap Verden viejille ja valtion virkamiehille annetaan tiedot GSP-järjestelmässä sovellettavista etuuskohteluun oikeuttavista alkuperäsäännöistä ja niihin liittyvistä menettelyistä asianmukaisten ohjeiden, koulutuksen, seminaarien ja/tai verkkopohjaisen tiedon avulla.
                     
                  Edellä a alakohdassa tarkoitetussa toimenpideraportissa on oltava kunkin jäsenvaltioiden tulliviranomaisilta saadun alkuperän tarkastuspyynnön osalta seuraavat tiedot:
            
                        •
                     
                     
                        alkuperän tarkastuspyynnön viite ja päivämäärä;
                     
                  
                        •
                     
                     
                        pyynnön lähettänyt jäsenvaltio [pyynnön esittänyt jäsenvaltio];
                     
                  
                        •
                     
                     
                        päivä, jona Kap Verden toimivaltaiset viranomaiset ovat vastaanottaneet pyynnön;
                     
                  
                        •
                     
                     
                        asianomaiset tuotteet (HS-koodi ja tuotteiden kuvaus);
                     
                  
                        •
                     
                     
                        päivä, jona vastaus lähetettiin pyynnön esittäneelle jäsenvaltiolle;
                     
                  
                        •
                     
                     
                        syyt, joiden vuoksi pyyntöön vastaaminen on mahdollisesti viivästynyt;
                     
                  
                        •
                     
                     
                        Kap Verden toimivaltaisten viranomaisten tekemä pyynnön arviointi (eli onko alkuperävakuutuksessa ilmoitettu alkuperä vahvistettu vai ei).
                     
                  Edellä c alakohdassa tarkoitetun toimenpideraportin on sisällettävä seuraavat tiedot:
            
                        •
                     
                     
                        tehtyjen tarkastusten lukumäärä;
                     
                  
                        •
                     
                     
                        riskianalyysin perusteet, joita toimivaltaiset viranomaiset käyttivät arvioidessaan riskejä ja määrittäessään, millaisin väliajoin viejiä koskevat säännölliset tarkastukset olisi tehtävä;
                     
                  
                        •
                     
                     
                        tarkastusten aikana noudatetut menetelmät;
                     
                  
                        •
                     
                     
                        tiedot siitä, ovatko toimivaltaiset viranomaiset vaatineet (joitakin) viejiä antamaan jäljennöksiä tai luettelon laatimistaan alkuperävakuutuksista tehdäkseen 108 artiklan 1 kohdan b alakohdassa tarkoitettuja tarkastuksia täytäntöönpanoasetuksen (EU) 2015/2447 108 artiklan 2 kohdan mukaisesti;
                     
                  
                        •
                     
                     
                        tiedot siitä, ovatko tarkastukset osoittaneet, että Kap Verden viejät ymmärtävät sovellettavat alkuperäsäännöt ja niihin liittyvät menettelyt;
                     
                  
                        •
                     
                     
                        mahdolliset korjaavat toimenpiteet ja/tai seuraamukset, joita on määrätty viejälle virheellisen alkuperävakuutuksen laatimisen vuoksi.
                     
                  Edellä d alakohdassa tarkoitetun toimenpideraportin on sisällettävä ohjeet, asiakirjat ja koulutusmateriaalit, jotka koskevat GSP-järjestelmässä sovellettavia etuuskohteluun oikeuttavia alkuperäsääntöjä ja niihin liittyviä menettelyjä ja joita käytetään tietojen antamiseen Kap Verden viejille ja valtion virkamiehille.
            Edellä 4 artiklan 3 ja 4 kohdassa tarkoitetuilla kertomuksilla on saatettava edellisissä kertomuksissa annetut tiedot ajan tasalle.